
Comisia pentru buget, 

finanţe şi bănci
AVIZ

	
	asupra propunerii legislative pentru modificarea şi completarea Legii nr.3/1997 privind pensiile de asigurări sociale de stat şi asestenţă socială
	


Cu adresa nr. 10 din 23 martie 1998 , Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr.3/1997 privind pensiile de asigurări sociale de stat şi asistenţă socială.

În urma examinării, în şedinţa din data de 06.05.1998 , Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

1.Sistemul actual de pensii bazat pe redistribuire este din ce în ce mai greu de susţinut financiar, confruntându-se cu probleme majore datorate, în principal, scăderii numărului de contribuabili la fondul de asigurări sociale de stat în paralel cu creşterea semnificativă a numărului de pensionari;

2.Se constată o scădere substanţială a vârstei reale de pensionare datorată, în principal, atât pensionarilor pentru încadrarea în locuri de muncă în grupe superioare, cât şi pensionării înaintea împlinirii vârstelor standard de pensionare a unui mare număr de persoane prin acte normative specifice unor domenii de activitate;

3.Ministerul Muncii şi Protecţiei Sociale a iniţiat un proiect de lege privind sistemul public de pensii şi alte drepturi de asigurări sociale prin care se prevede o creştere treptată a vârstelor de pensionare atât pentru bărbaţi cât şi pentru femei, astfel încât să ne punem de acord cu legislaţia ţărilor Uniunii Europene în acest domeniu

	                    PREŞEDINTE,

TraianDecebal Remeş 
	SECRETAR,

Partal Petre 

Bărdiţă Mariana

Onete Alexandru
